༄༅༔ ༔གཟུངས་ལ་བརྟེན་པའི་ཚེ་སྒྲུབ་མཛོད་དབུས་མ་ནས་བྱོན་པ་བཞུགས༔ མགོན་པོ་ཚེ་དཔག་ཀྱི་གཟུངས་འདི་སྒྲོག་པར་འདོད་པའི་གང་ཟག་གིས༔ སྦྱོར་བ་དང་༔ དངོས་གཞི་རྗེས་གསུམ་དུ་ཤེས་
པར་བྱའོ༔ དང་པོ་སྦྱོར་བ་སེམས་བསྐྱེད་ནི༔ བདག་གི་ཚེའི་དངོས་གྲུབ་ཐོབ་ནས་སེམས་ཅན་གྱི་དོན་བྱ་བའི་ཕྱིར༔ ཚེ་མཐར་ཕྱིན་པ་འཛམ་བུ་གླིང་པའི་ཚེ་ལོ་བརྒྱད་ཁྲིའི་བར་དུ་གནས་པར་བྱའོ༔ དངོས་
གཞི་ནི༔ བདག་གི་སྟེང་གི་ནམ་མཁའ་མཐོ་གང་འཕགས་པའི་གནས་སུ༔ བཅོམ་ལྡན་འདས་འཆི་མེད་རྔ་སྒྲའི་རྒྱལ་པོ༔ སྐུ་མདོག་དཀར་པོ་ཞི་བའི་སྐུ་ལ་རིན་པོ་ཆེའི་རྒྱན་གྱིས་བརྒྱན་པ༔ ཕྱག་གཉིས་
མཉམ་གཞག་གི་སྟེང་དུ་བུམ་པ་བསྣམས་པ༔ ཞབས་སྐྱིལ་ཀྲུང་གིས་བཞུགས་པར་བསམ་ལ་འདི་སྐད་བརྗོད་དོ༔ བཅོམ་ལྡན་མགོན་པོ་ཚེ་དཔག་མེད༔ བདག་གིས་འགྲོ་བའི་དོན་བགྱིའི་ཕྱིར༔ ཚེ་རིང་བ་
དང་ཚེ་བརྟན་པར༔ མགོན་པོས་བྱིན་གྱིས་བརླབ་ཏུ་གསོལ༔ འཆི་མེད་ཚེ་ཡི་དངོས་གྲུབ་སྩོལ༔ གསོལ་བ་ལན་གསུམ་གདབ་བོ༔ དེ་ནས་ལྷའི་བུམ་པའི་ནང་ནས་ལྷའི་བདུད་རྩི་བབས་ཏེ༔ བདག་གི་
ཚངས་པའི་བུ་ག་ནས་མར་ཐིམ་པས༔ སྡིག་སྒྲིབ་ཀྱི་ཕུང་པོ་རྣམ་པར་སྨིན་པའི་ལུས་སེམས་སྦྱངས༔ ལུས་ཕྱི་ལ་བབས་པས་ལས་ཀྱི་སྡིག་སྒྲིབ་ཐམས་ཅད་དྲི་མའི་རྣམ་པ་ལྟར་ནག་ནུར་གྱིས་དག་པར་བསམ༔

དེ་ནི་ལུས་ལྷའི་རྣམ་པ༔ སྙིང་དང་སྲོག་པ་རྩ་འཆི་མེད་ཀྱི་བདུད་རྩིས་གང་སྟེ༔ མདངས་འོད་དུ་མེ་རེ་རེ་བསམ་ལ་གཟུངས་ཀྱི་གླེང་བཞི་ཚར་གཅིག་བསྒྲག༔ གཟུངས་སྔགས་བརྒྱ་རྩ་བརྒྱད་བཟླས་སོ༔
མཇུག་ཏུ་གཟུངས་ཀྱི་ཡོན་ཏན་ཚར་གཅིག་བསྒྲག་ལ༔ རྗེས་སུ་གོང་གི་གསོལ་བ་ལན་གསུམ་གདབ༔ དེ་ནས་སྟེང་གི་ལྷ་རང་གི་སྙིང་ནང་དུ་བསྟིམ་མོ༔ འདི་ཉིན་རེ་བཞིན་མ་ཆག་པར་བཟླས་བྱེད་ན༔ ཚེ་ཉི་
ཟླ་དང་མཉམ་པར་འགྱུར་རོ༔ ཚེའི་གཟུངས་སྒྲུབ་སློབ་དཔོན་པདྨས་མཛད་པའོ༔ ས་མ་ཡཱ༔ རྒྱ་རྒྱ་རྒྱ༔